เมื่อสองวันก่อนดิฉันมีอาการปวดหัวในขณะลุกและมีไข้ต่ำค่ะ วันต่อมายังมีอาการเดิม และเริ่มมีการชาตามปลายแขนและขา มีอาการเดี๋ยวร้อน เดี๋ยวหนาวและปวดข้อนิ้วเท้ารวมถึงเริ่มเจ็บคออ่อนๆ ในคืนเดียวกันนั้นดิฉันไม่สามารถนอนหลับได้ค่ะ พอตื่นเช้าขึ้นมา พบว่ามีผื่นแดงเท้าถึงหัวเข่า มีอาการปวดกล้ามเนื้อและออกร้อนตรงบริเวณนั้น ผื่นแดงนั้นคันค่ะ แต่ปวดมากกว่า ปล.ทานยาพาลาแล้วอาการเดี๋ยวร้อน เดี๋ยวหนาวหายไป มีเหงื่อออก แต่พอยาหมดฤทธิ์ก็กลับมาเป็นใหม่และสามารถหลับได้ค่ะ ไม่ทราบว่าอาการดังกล่าวเป็นโรคอะไรคะ ดิฉันอายุ 28 ค่ะ
สวัสดีค่ะ ไข้ออกผื่นที่พบได้ เช่น หัดไข้เลือดออกอีสุกอีใส อาการและลักษณะตุ่มจะบ่งบอกความจำเพาะของโรคได้ค่ะ บางครั้งจำเป็นต้องตรวจเลือดเพื่อยืนยันเช่น หัด พบว่ามีไข้ เจ็บคอ น้ำมูกไหล ตาแดง ผื่นมักเริ่มกระจายที่ใบหน้าก่อนไปตามลำตัวไข้ออกผื่นในผู้ใหญ่ อาจมีอาการต่างจากเด็กได้ ดังนั้นการตรวจร่างกาย ตรวจเลือด จะช่วยในการวินิจฉัยมากขึ้นค่ะ ควรไปพบแพทย์นะคะ